Wamusege ne Wandiga bombi baali bayonta ne bajja ku luzzi lwe lumu okunywa amazzi. Wamusege yali kyengulu ku luzzi, ate Wandiga ng’ali ku luzzi kwennyini. Wamusege yasala amagezi asobole okulya Wandiga kye yava amuwayiiriza ng’amubuuza nti; “Lwaki onsiikuulidde amazzi nga nnywa?” Mu kutya okungi, Wandiga yawanjaga nti tekisoboka kubanga ye yali wammanga, noolwekyo nga tasobola kusiikuulira Wamusege mazzi. Ggwe anti amazzi tegalinnya lusozi. Kino Wamusege tekyamumatiza, kye yava amuwaayiriza nti yamwogerako ebikyamu emyezi mukaaga egyali giyise. Wandiga yeewozaako ng’agamba nti ye teyali na muzaale mu biseera ebyo. Wamusege kye yava amugamba nti ateekwa okuba nga yali kitaawe eyabimwogerako ebigambo. Bw’atyo amangu ago n’avumbagira Wandiga n’amulya. Kino kituyigiriza nti ne bw’okola ebirungi, waliwo abatasiima era abaagala okukukola obubi naye tobaganya kukusuula. Sigala ku mulamwa gwennyini gw’okkiririzaamu.